text: Nymindegab-lejren erklæret bevaringsværdig
  14 februar 2013 kl. 15.30
  Hjemmeværnsskolen i Nymindegab skal fremover være med til at fortælle historien om Danmark under den Kolde Krig.
  25 bygninger og steder har fået tildelt titllen som bevaringsværdige af kulturstyrelsen.
  Tre af dem ligger i sydjylland: Der er øvelsesterrænnet i Oksbøl, flyvestation Skydstrup og Nymindegab-lejren.
  Bunkere, flådeanlæg, NATO-depoter og kaserner rundt om i landet skal være med til at fortælle hustorien om den kolde krig.
  Formålet med det hele er, at den Kolde Krig ikke går i glemmebogen. 
  Hjemmeværnsskolen i Nymindegab trænede tropper, så en stor styrke hurtigt kunne mobiliseres.
  